paragraph_text: Yego je zapažene rezultate počeo ostvarivati 2004. kada je na Svjetskom atletskom juniorskom prvenstvu osvojio broncu. Na kontinentalnom Afričkom prvenstvu je osvojio broncu 2006. i srebro 2010. Nakon što je 2009. godine na Svjetskom atletskom prvenstvu u Berlinu bio drugi, nekoliko tjedana nakon toga poboljšao je vlastiti osobni rekord na 800 metara koji iznosi 1:42.67. Atletičarev rekord na 1.500 metara iznosi 3:33.68.